Document ID: /roh_data/filtered/fineweb-2-filterrobots_roh.jsonl.gz/42523

Durant bun in onn è l'hotel Edelweiss cun in’ustaria chinaisa a Sur stà serrà. Ussa han Maria e Ralph Hochstrasser suttascrit in contract da fittanza da tschintg onns.
Sco quai ch’els han ditg, vulan els puspè purtar in pau «rambazamba» en la val. Uschia duai dar concerts cun live-bands. Dasperas ils indigens veglian ins er attrair fans da motors ed organisar inscunters da töf e d’autos.
L’hotel Alp Flex ha diesch chombras da pernottar, che duain vegnir affitadas per pretschs favuraivels. La cuschina duai esser sumeglianta sco gia en l’ustaria a Marmorera, e sco spezialitad duai dar gulasch da l’Ungaria, cuschinà da Maria Hochstrasser, ch’è oriunda da l’Ungaria.
RR actualitad 11:00